Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/7

7 THE DOMINIE DEPOS'D.

Within years less than half a dizen, She made poor Maggy lie in jizen, When little Jock brake out of prison, On gude Yule-day, This of my quiet cut the wisen, Whan he wan gae.

Yet readers' then tak better heed, For fear they kiſs mair than they read, In case they wear the ſacken weed, For fornication, Or leave the prieſt-craft ſhot to dead For procreation.

The maiſt o' them, like blind an' lame, Have nae averſion to the game, But better 'twere to tak her hame, Their pot to cook, An' teach his boys to write a theme, And mind their book.

Then may they ſit hame, an' pleaſe, Themſells wi' gathering in their fees, While I muſt face mine enemies, Or ſhaw my doek ; There's odds 'twixt handling pens wi' ease An' a firelock,

Sae ſhall they never mount the ftool, Whereon the laſſes greet an' howl, Tho' deil a tear, ſcarce fair or foul, Comes o'er their cheeks; Their mind's not there, 'tis ſpinning wool, Or mending breeks.